**บทเรียนที่ 8**

**รุ้งปรากฏเป็นครั้งแรก**

**ข้อพระคัมภีร์ท่องจำ**: “เราจะตั้งรุ้งของเราไว้ที่เมฆ และรุ้งนั้นจะเป็นเครื่องหมายแห่งพันธสัญญาระหว่างเรากับโลก” ปฐมกาล 9:13

**ข้อพระคัมภีร์**: ปฐมกาล 7:17-24; 8; 9:1-17

**เป้าหมายของบทเรียน**: สอนให้เรารู้ว่าพระเจ้ามีส่วนร่วมในชีวิตประจำวันของเรา

ฝนตกมาหลายอาทิตย์ ตอนนี้เรือก็ลอยอยู่บนน้ำเหนือแผ่นดินทั้งหมด และสูงมากกว่าภูเขาที่สูงที่สุด หลังจากสี่สิบวันสี่สิบคืนฝนก็หยุดตก น้ำก็ค่อยๆ ลดลงทีละน้อยทีละน้อย โนอาห์และครอบครัวของเขาพร้อมทั้งสัตว์ชนิดต่างๆ ก็ได้รับความปลอดภัยภายในเรือตลอดหนึ่งร้อยห้าสิบวัน

 พระเจ้าได้ส่งลมมาเหนือแผ่นดินและน้ำก็ค่อยระเหยแล้วแผ่นดินก็ค่อยๆ แห้ง ในไม่ช้าเรือก็มาจอดอยู่บนยอดเขาอารารัท

 หลังจากนั้นสี่สิบวันโนอาห์ก็เปิดหน้าต่างและปล่อยนกชนิดหนึ่งออกไป มันบินข้ามแม่น้ำไปอย่างรวดเร็ว แต่อย่างไรก็ตามมันก็ไม่เจอที่ที่มันจะเกาะยืนได้เพราะมีแต่น้ำ นกตัวนั้นจึงกลับมายังเรืออีกครั้งหนึ่ง

 หลังจากนั้นเจ็ดวัน โนอาห์ได้ปล่อยนกพิราบออกไปทางหน้าต่าง นกพิราบก็บินไปได้เล็กน้อยไม่ไกล ก็เป็นเหมือนนกตัวก่อนหน้านี้ที่ไม่มีที่ให้เกาะหรือหยุดพัก มันก็กลับมายังเรืออีกครั้ง

 โนอาห์ก็รออีกหนึ่งอาทิตย์ แล้วเขาก็ส่งนกพิราบออกไปทางหน้าต่างอีกครั้ง โนอาห์และครอบครัวของเขาก็รออย่างใจจดใจจ่อ นกพิราบตัวนี้ก็กลับมาที่เรืออีกครั้ง มันได้คาบกิ่งมะกอกมาด้วย หลังจากนั้นเจ็ดวันเขาก็ส่งนกพิราบไปอีกครั้ง ครั้งนี้นกพิราบไม่ได้กลับมาอีก เพราะมันเจออาหารและที่พักอาศัยของมันแล้ว

 โนอาห์และครอบครัวรู้สึกมั่นใจได้ว่าพวกเขาสามารถออกจากเรือได้ พระเจ้าเป็นผู้ปิดประตูและพระองค์เท่านั้นที่จะเปิดประตูอีกครั้ง

 ในวันหนึ่งเมื่อดวงอาทิตย์ส่องแสงเจิดจ้า โนอาห์ก็ได้ยินเสียงดัง "คลิก" แล้วประตูก็ค่อยเปิดออกอย่างช้าๆ และค่อยเปิดกว้างขึ้น พระเจ้าได้เปิดประตู คนทั้งแปดคนที่อยู่ในเรือก็ออกมาจากเรืออย่างมีความสุข และเริ่มที่จะเดินบนแผ่นดินแห้งอีกครั้งรวมทั้งสัตว์ต่างๆ ก็พากันออกจากเรือด้วย

 เราจะได้รับความตื่นตาตื่นใจเมื่อดูสัตว์ทั้งหมดที่ออกมาจากเรือ ช้างและฮิบโปก็เดินออกมาอย่างมั่นใจ สิงโต เสือ แกะ สุนัขและแมวต่างก็วิ่งออกมา บ้างก็วิ่งชนกัน ส่วนสัตว์ปีกอย่างนกอินทรีย์และนกหลายชนิดต่างก็กระพือปีกบินขึ้นสู่ท้องฟ้าขณะเดียวกันก็ส่งเสียงร้องดังมาก ม้า สิงโต สุนัขต่างก็วิ่งชนกัน และต่างก็ดีใจที่ได้มีอิสระในที่สุด

 สัตว์ทุกตัวก็ออกจากเรืออย่างรวดเร็วเพื่อไปหาที่อยู่ของตัวมันเอง

 โนอาห์และครอบครัวของเขาก็ได้สร้างแท่นบูชา และโนอาห์ก็ได้ถวายสิ่งที่พิเศษสำหรับพระเจ้า เพื่อเป็นการขอบคุณพระองค์ที่ช่วยให้พวกเขารอดและมีชีวิตอยู่ได้

 พระเจ้าได้ทำสัญญากับโนอาห์และครอบครัวของเขา "เราให้สัญญากับพวกเจ้าว่า จะไม่มีน้ำท่วมมาทำลายสิ่งที่มีชีวิตหรือโลกนี้อีก"

 ในทันใดนั้นก็มีรุ้งที่สวยงามเกิดขึ้นบนท้องฟ้า มีสีแดง สีส้ม สีเหลือง สีเขียว สีฟ้าและสีม่วง พระเจ้าตรัสกับโนอาห์และครอบครัวของเขาว่า "นี่เป็นสัญลักษณ์ที่เตือนให้เจ้าระลึกถึงสัญญาของเรา เมื่อไหร่ที่เจ้าเห็นรุ้งนี้ปรากฏบนท้องฟ้าก็ให้ระลึกถึงสัญญาของเรา"

 เมื่อเราเห็นรุ้ง เราก็สามารถระลึกถึงพระสัญญาของพระเจ้ามากมาย ซึ่งเป็นความรักของพระเจ้าที่ทรงมีต่อเรา

Creative Commons Attribution-NonCommercial-NoDerivatives 4.0 International License (CC BY-NC-ND 4.0) Copyright © 2023 Rooster Media.
Permission is hereby granted, free of charge, to any person obtaining a copy of “Walking With Jesus” (the “Work”) to copy and distribute the Work without
modification, strictly for non-commercial purpose

**walkingwithjesusthailand@gmail.com**